Publication: Magyar Közlöny
Issue: MK-2008-6 (Year: 2008, Number: 6)
Era: 2004-2010
Section: 1. számú melléklet a 4/2008. (I. 16.) EüM rendelethez
Paragraph Index: 222

n) Feltétel nélkül elismerésre kerül a tagállam illetékes hatósága által a tagállami állampolgár számára kiállított olyan igazolás, amely tanúsítja, hogy az orvos a D) pontban említett, háziorvosi képesítés megszerzését tanúsító okirat hiányában a következőkben felsorolt időpontig az orvosi szakmára alkalmazandó – az általános orvosi szakmai tevékenységek gyakorlásának megkezdésére jogosító – rendelkezések erejénél fogva jogosult a háziorvosi tevékenységnek az adott tagállam szociális biztonsági rendszere keretében történő gyakorlására, és aki az említett időpontig a tagállam területén letelepedett, valamint akinek az orvosi, szakorvosi oklevele feltétel nélkül elismerhető. – 2007. január 1. Bulgária és Románia esetében, – 2004. május 1. a Cseh Köztársaság, Észtország, Ciprus, Lettország, Litvánia, Málta, Lengyelország, Szlovénia, Szlovákia esetében, – 1994. december 31. Belgium, Dánia, Németország, Görögország, Spanyolország Franciaország, Írország, Olaszország, Luxemburg, Hollandia, Ausztria, Portugália, Finnország, Svédország esetében és az Egyesült Királyság esetében. A fenti igazolást ugyanolyan hatályúnak kell tekinteni, mint a külön jogszabályban meghatározott, a háziorvosi szakképzettség megszerzését tanúsító okiratot. 2008/6. szám

Source: https://magyarkozlony.hu/hivatalos-lapok/3142a4cbea48b3242cffafe27cf1f04c0503feb8/dokumentumok/3dc9542cbaae439696322d35ceb4ce8185d6263c/letoltes